1996 ברוסיה
אירועים בולטים

פרק זה לוקה בחסר. אנא תרמו לוויקיפדיה ו.
9 בינואר – מחבלים צ'צ'נים נכנסו לעיירה קיזליאר והשתלטו על בית החולים המקומי. בסך הכול נלקחו כבני ערובה כ-3,000 מתושבי העיירה. בסופו של דבר, לקראת 18 בינואר העיירה נכבשה מחדש, אך רוב המחבלים הצליחו לעזוב את המקום.
16 בינואר – הצ'צ'נים השתלטו על אוניית "איברזיה" בטורקיה עם 212 אזרחים רוסים. לאחר יומיים כל בני הערובה שוחררו.
16 בינואר – אנטולי צ'ובאייס עזב את התפקיד של סגן ראשון לראש הממשלה.
21 בפברואר – שיגור חללית מאוישת סויוז TM-23. החללית התחברה לתחנת החלל מיר וחזרה לכדור הארץ ב-2 בספטמבר 1996.
28 בפברואר – רוסיה התקבלה כחברה במועצת אירופה.
6 במרץ – המורדים הצ'צ'נים תוקפים את מפקדת הממשל הרוסי בגרוזני. באירוע נהרגים 70 חיילים ושוטרים רוסים ו-130 לוחמים צ'צ'נים.
26 במרץ – קרן המטבע הבינלאומית מאשרת העברת הלוואה בסך 10.2 מיליארד דולארים לרוסיה לצורך ביצוע רפורמה כלכלית.
16 באפריל – בעקבות מתקפת המורדים הצ'צ'נים על שיירת יחידת רגלים של צבא רוסיה נהרגו עשרות חיילים.
21 באפריל – בעקבות מבצע של הכוחות המיוחדים של רוסיה נהרג דז'וחאר דודאייב, מנהיג הצ'צ'נים.
22 במאי – בעקבות פיצוץ גז בעיר סבטלוגורסק נהרגו 22 אנשים.
27 במאי – מלחמת צ'צ'ניה הראשונה: נשיא רוסיה בוריס ילצין נפגש לראשונה עם מנהיגי כוחות המורדים הצ'צ'נים ומנהל עמם משא ומתן על הפסקת הלחימה.
11 ביוני – פיצוץ ברכבת התחתית של מוסקבה. 4 נוסעים נהרגו ו-14 נפצעו. זהות המבצעים לא ידועה עד היום.
16 ביוני – הסיבוב הראשון של בחירות לנשיא רוסיה. לסיבוב השני עבדו בוריס ילצין וגנאדי זיוגאנוב.
18 ביוני – ביציאה מבניין ממשלת רוסיה נעצרו שני עובדי מטה הבחירות של בוריס ילצין ובידם קופסה עם כחצי מיליון דולר.
26 ביוני – פיצוץ בתחנת האוטובוס בנלצ'יק (קברדינו-בלקריה) באוטובוס נוסעים "איקרוס", ממסלול מינרלני וודי-נלצ'יק-ולאדיקווקז. תוצאות הפיגוע: 6 הרוגים, למעלה מ-40 פצועים. פצצה נוספת נמצאה בקרון רכבת בעיר פרוחלאדני (קברדינו בלקריה) אך הפצצה לא פעלה. חקירה נוקבת העלתה כי מארגן הפיצוץ היה לוחם צ'צ'ני בשם רוסלאן חייחארוב. מטמיני הפצצות היו האחים אחמד ואיסמעיל וורוקוב. ב-17 במרץ 1997 בית המשפט העליון של קברדינו בלקריה דן את אחמד לשבע שנות מאסר ואת איסמעיל לשבע וחצי שנים למחנה עבודה.
3 ביולי – בוריס ילצין נבחר מחדש כנשיא רוסיה.
11-12 ביולי - פיצוצים ברכבת קלה במוסקבה. 34 אנשים נפצעו.
17 ביולי – איגור רודיונוב מונה לשר ההגנה החדש.
19 ביולי – פיצוץ פצצה מייצור עצמי בבניין תחנת הרכבת וורונז'-1. על פי תוצאות חקירת שירותי הביטחון הרוסיים, שלוש נשים ממוצא קווקזי נשאו תיק גדול והשאירו בתחנה באולם הגעת הנוסעים ונמלטו ברכב שהמתין להן. הפצצה הייתה אמורה להתפוצץ בשעה 14:00 בצהריים בשעון מקומי, אך מנגנון ההפעלה התעכב. את האחריות לביצוע הפיגוע נטלו לוחמים צ'צ'נים.
6-14 באוגוסט - מתקפת צ'צ'נים על גרוזני. קרבות קשים בתוך העיר.
9 באוגוסט – בוריס ילצין מושבע בקרמלין לכהונה שנייה כנשיא רוסיה.
16 באוגוסט – לאחר ששהו במשך 378 ימים בשבי הטליבאן, שבעה אנשי צוות אווירי רוסי, אשר תכננו את בריחתם במשך מעל לשנה, מצליחים במהלך בריחה הירואית להכניע שוביהם (לאחר שחצי מהשומרים עזבו את המקום לתפילת הצהריים), להפעיל את מטוסם ולטוס אל החופש.
17 באוגוסט – שיגור חללית מאוישת סויוז TM-24. החללית התחברה לתחנת החלל מיר וחזרה לכדור הארץ ב-2 במרץ 1997.
29 באוגוסט – מטוס רוסי מסוג Tu-154 מתרסק לתוך הר בעת שהוא התקרב אל שדה התעופה בשפיצברגן שבנורווגיה. באירוע נהרגו כל 141 האנשים על סיפון המטוס.
31 באוגוסט – חתימת הסכם הפסקת אש בין אלכסנדר לבד לבין אסלן מסחדוב. סיום מלחמת צ'צ'ניה הראשונה.
16 בספטמבר – 27 בני ערובה נחטפו באוטובוס מנמל התעופה של מחצ'קלה, כל החטופים שוחררו לאחר שהועבר למחבל סכום כסף של 60 מיליון רובלים. נוסף לכך, הותר למחבל לשוב לצ'צ'ניה.
26 בספטמבר – תאונת רכבות קשה. נהרגו 21 אנשים, מהם 21 ילדים שהיו באוטובוס הסעה של בית הספר.
10 בנובמבר – פיצוץ בבית הקברות קוטליאקוב במוסקבה. 14 איש נהרגו, 30 נפצעו.
16 בנובמבר – פיצוץ בית מגורים בדגסטן. נהרגו 67 אנשים. מבצעי הפיגוע לא התגלו.
17 בדצמבר – בצ'צ'ניה נהרגו 6 עובדי הצלב האדום.